Pablo Fornals Malla (Castelló de la Plana, 22 de febrer de 1996) és un futbolista professional valencià que juga com a migcampista ofensiu al West Ham United FC.

Carrera de club 
Fornals va ingressar al planter del Màlaga CF el 2012 als 16 anys, provinent del CE Castelló. Va debutar amb l'Atlético Malagueño a temporada 2014–15, a Tercera Divisió.

Fornals va debutar amb el primer equip – i a La Liga – el 26 de setembre de 2015, jugant com a titular en un empat 0 a 0 a fora contra el Reial Madrid. Dos mesos i dos dies després, va marcar el seu primer gol a la màxima categoria en un empat 2–2 contra el Granada CF a La Rosaleda, només quatre minuts després d'haver substituït Duda.

El 4 de desembre de 2016 Fornals va marcar un doblet en l'empat 2 a 2 contra el València CF. El 24 de juliol va marxar al Vila-real CF, club al qual ja hi havia estat com a juvenil, i hi va signar un contracte per cinc anys.

Carrera internacional 
El 28 de març de 2016 Fornals va fer el seu debut internacional amb la selecció espanyola de futbol sub-21 tot jugant els 90 minuts en una victòria per 1 a 0 contra Noruega sub-21 a la Nueva Condomina. El 17 de maig, fou convocat amb la selecció absoluta per Vicente del Bosque per a jugar un amistós contra ; va debutar-hi dotze dies després, substituint Mikel San José en una victòria per 3 a 1 a l'AFG Arena a St. Gallen, Suïssa.

Referències

Enllaços externs 
 
 
 

Futbolistes castellonencs
Futbolistes del Málaga CF B
Futbolistes del Málaga CF
Futbolistes del Vila-real CF
Futbolistes internacionals amb Espanya de la dècada de 2010
Futbolistes del West Ham United FC